C 235/10
EL
Επίσημη Εφημερίδα της Ευρωπαϊκής Ένωσης
3.7.2023
4) Σε περίπτωση που το άρθρο 34 της οδηγίας για την αναγνώριση επιτρέπει την επιβολή στους δικαιούχους ασύλου, επ’ απειλή προστίμου, της υποχρέωσης να συμμετάσχουν επιτυχώς σε εξέταση κοινωνικής ένταξης και την επιβάρυνσή τους με το συνολικό κόστος των προγραμμάτων κοινωνικής ένταξης, επηρεάζει το ύψος του ποσού του δανείου που πρέπει να επιστραφεί, ενδεχομένως σε συνδυασμό με το πρόστιμο, την υλοποίηση του σκοπού και της πρακτικής αποτελεσματικότητας του άρθρου 34 της οδηγίας για την αναγνώριση; (1) (2)
Η ονομασία που έχει δοθεί στην παρούσα υπόθεση είναι πλασματική.
Δεν αντιστοιχεί στο πραγματικό όνομα κανενός διαδίκου.
Οδηγία 2011/95/ΕΕ του Ευρωπαϊκού Κοινοβουλίου και του Συμβουλίου, της 13ης Δεκεμβρίου 2011, σχετικά με τις απαιτήσεις για την αναγνώριση των υπηκόων τρίτων χωρών ή των απάτριδων ως δικαιούχων διεθνούς προστασίας, για ένα ενιαίο καθεστώς για τους πρόσφυγες ή για τα άτομα που δικαιούνται επικουρική προστασία και για το περιεχόμενο της παρεχόμενης προστασίας (ΕΕ 2011, L 337, σ.
9).
Αίτηση προδικαστικής αποφάσεως την οποία υπέβαλε το Înalta Curte de Casaţie şi Justiţie (Ρουμανία) στις 21 Μαρτίου 2023 — Centrul Român pentru Administrarea Drepturilor Artiștilor Interpreți (Credidam) κατά Guvernul României, Ministerul Finanțelor (Υπόθεση C-179/23, Credidam) (2023/C 235/14) Γλώσσα διαδικασίας: η ρουμανική Αιτούν δικαστήριο Înalta Curte de Casaţie şi Justiţie Διάδικοι στην υπόθεση της κύριας δίκης Νυν εκκαλούντες και καθών πρωτοδίκως: Guvernul României, Ministerul Finanțelor Νυν εφεσίβλητο και προσφεύγον πρωτοδίκως: Centrul Român pentru Administrarea Drepturilor Artiștilor Interpreți (Credidam) Προδικαστικά ερωτήματα 1) Πρέπει να γίνει δεκτό, όσον αφορά τους κατόχους δικαιωμάτων πνευματικής ιδιοκτησίας ή συγγενικών δικαιωμάτων, ότι η δραστηριότητα των οργανισμών συλλογικής διαχείρισης με αντικείμενο την είσπραξη, διανομή και καταβολή της αμοιβής, της οποίας η αντιπαροχή συνίσταται στην προμήθεια που εισπράττουν οι εν λόγω οργανισμοί, συνιστά παροχή υπηρεσιών κατά την έννοια του άρθρου 24, παράγραφος 1, και του άρθρου 25, στοιχείο γ', της οδηγίας 2006/112/ΕΚ (1) (οδηγία ΦΠΑ); 2) Σε περίπτωση καταφατικής απάντησης στο πρώτο ερώτημα, συνιστά η δραστηριότητα των οργανισμών συλλογικής διαχείρισης, όσον αφορά τους δικαιούχους, παροχή υπηρεσιών κατά την έννοια της οδηγίας ΦΠΑ, ακόμη και αν θεωρηθεί ότι οι δικαιούχοι, για λογαριασμό των οποίων οι οργανισμοί συλλογικής διαχείρισης εισπράττουν την αμοιβή, δεν παρέχουν υπηρεσίες στους χρήστες που υποχρεούνται να καταβάλουν την αμοιβή; (1)
Οδηγία 2006/112/ΕΚ του Συμβουλίου, της 28ης Νοεμβρίου 2006, σχετικά με το κοινό σύστημα φόρου προστιθέμενης αξίας (ΕΕ 2006, L 347, σ.
1).
Αίτηση προδικαστικής αποφάσεως την οποία υπέβαλε το Bundesfinanzhof (Γερμανία) στις 22 Μαρτίου 2023 — Finanzamt T κατά S (Υπόθεση C-184/23, Finanzamt T II) (2023/C 235/15) Γλώσσα διαδικασίας: η γερμανική Αιτούν δικαστήριο Bundesfinanzhof Διάδικοι στην υπόθεση της κύριας δίκης Καθής και αναιρεσείουσα: Finanzamt T Προσφεύγουσα και αναιρεσίβλητη: S